ซ้งโภชนา เป็นร้านอาหารจีนขึ้นชื่อทางฝั่งธนฯร้านนึง ร้านดั้งเดิมที่ถนนเจริญนครเป็นร้านประจำครอบครัวเลยทีเดียว แต่วันนี้ได้โอกาศมาลองทานอีกสาขานึงคือ ถนนกัลปพฤกษ์ สาขานี้กว้างขวางมากๆ ทำให้ไม่แออัด โต๊ะกลมๆ สะดวกสบายดี

อาหารขึ้นชื่อก็มีกลายอย่าง วันนี้เลือกจานที่แม่อยากทานละกัน ราคาทั้งหมดวันนี้ประมาณ 1700 กว่าๆ ถือว่าไม่ค่อยแพงเท่าไหร่ สำหรับอาหาร 6 อย่าง สมาชิก 4 คน ราคานี้รวมข้าวเปล่า 1 โถ น้ำเก็กฮวย 2 กา น้ำเปล่า 2 ขวด น้ำแข็ง 1 ถัง

ปลาช่อนแป๊ะซะบ๊วย เนื้อปลาแน่นสดมาก น้ำบ๊วยอาจจะเค็มไปนิด ทานกับข้าวสวยร้อนๆก็ได้อยู่

หอยเชลล์ผัดซอส XO บร็อคโคลี่ จานนี้ขอติตรงที่เอาผักไปลวกแต่ไม่ผัดรวมกับซอสและหอย ทำให้รสชาติมันจืดๆตรงผัก เหมือนทานผักต้มกับหอย

ออส่วน จานนี้คือฟินเลย อร่อยนุ่มนิ่ม หอยเยอะมากๆ

ยำเศรษฐี (เหมือนยำสามทัพ ประมาณนั่น) น้ำยำรสดีอร่อย ของทะเลสดดี

ปลาเงินผัดพริกเกลือ จานนี้ดีกว่าที่คิด ปลากรุบๆกรอบพอดี 

ผัดปวยเล้งน้ำมันหอย ผักสดหวานกำลังดี

จริงๆสั่งออเดริฟเย็นไปด้วยแต่พนักงานสื่อสารกันผิดเลยไม่ได้ทำเมนูนี้มา ขอติพนักงานนิดนึงที่ไม่เช็คให้ดีแล้วมาบอกตอนหลังว่าเด็กลืมจดทั้งๆที่มีหลักฐานว่าจดไปแล้ว และไม่ขอโทษด้วย หาว่าเราไม่ได้สั่งไป